RESOLUCIÓN do 8 de marzo de 2005, da Delegación Provincial de Pontevedra, pola que se dispón o rexistro, o depósito e a publicación, no Diario Oficial de Galicia, da táboa salarial para o ano 2005 do convenio colectivo do sector de comercio de materiais de construción e saneamento.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 26/04/2005

Vista a acta da táboa salarial para o ano 2005 do convenio colectivo do sector de comercio de materiais de cosntrución e saneamento da provincia de Pontevedra con nº de código 3600345, que tivo entrada no rexistro único do edificio administrativo da Xunta de Galicia en Vigo o día 18-2-2005, subscrita pola comisión paritaria do convenio, en data 17-2-2005, de conformidade co disposto no artigo 8 do convenio colectivo e no artigo 90.2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servizos
da Administración do Estado á Comunidade Autónoma de Galicia, en materia de traballo, esta delegación provincial,
ACORDA:
Primeiro.-Ordenar a súa inscrición no libro de rexistro de convenios colectivos de traballo, que consta nesta delegación provincial, e a notificación ás representacións económica e social da comisión negociadora.
Segundo.-Ordenar o seu depósito no Servizo de Relacións Laborais, Sección de Mediación, Arbitraxe e Conciliación.
Terceiro.-Dispoñer a súa publicación no Diario Oficial de Galicia.
Vigo, 8 de marzo de 2005.
Joaquín Macías Sánchez
Delegado provincial de Pontevedra
Convenio colectivo provincial para o sector do comercio de materiais para a construción e saneamento de Pontevedra
Asistentes.
-Por UXT:
Roberto Puga Hermida.
-Por CC.OO.:
Rosario Pérez Graña.
-Por CIG:
Xusto Fernández Vilas.
-Por Asemaco (Asociación de Empresarios de Materiais para a Construción):
José Luis Cachafeiro Pérez. Andrés Sande Rodríguez.
Acta
En Vigo, nos locais da Confederación de Empresarios de Pontevedra, sendo as 18 horas do día 17 de febreiro de 2005, reúnese a comisión paritaria do convenio colectivo de comercio de materiais para a construción e saneamento da provincia de Pontevedra, co obxecto de proceder á revisión da táboa salarial, en aplicación do disposto no artigo 8 do texto do convenio e efectuar unha nota aclaratoria do dito artigo.
Constatado o feito de que segundo o INE o IPC do ano 2004 resultou un 3,2%, sendo, por tanto, superior ao 2% previsto no artigo 8 do convenio, procédese a revisar a táboa do ano 2004 no dito exceso (o 1,2%) con efectos do 1 de xaneiro de 2004. Posteriormente aplícase o 4% sobre a táboa xa revisada para o ano 2005.
Así mesmo, realízase unha rectificación, no artigo 8 deste convenio: «A revisión salarial do IPC
previsto do 2% con carácter retroactivo para os dous anos 2004 e 2005».
Unha vez confeccionada a dita táboa dáselle lectura, e asínana as partes en proba de conformidade, acordando a súa remisión á autoridade laboral para os efectos da súa posterior publicación no DOG e no BOP.
E non habendo máis asuntos que tratar, levántase a sesión sendo as 18.30 horas do día arriba indicado, de todo o cal as partes dan fe.
Táboa de salarios do sector de comercio de
materiais para a construción e saneamento
de Pontevedra 2005
Categorías
Salario base
Grupo I: enxeñeiros, licenciados e dirección:
Director xeral de empresa
1.122,92
Titulado de grao superior
1.009,52
Grupo II: enxeñeiros técnicos peritos e axudantes titulados:
Xerente de empresa
952,38
Titulado de grao medio
839,38
Delineante-debuxante
850,75
Grupo III: xefes de administración e de taller:
Xefe de división
975,38
Xefe de persoal, compras e vendas
952,81
Xefe de administración
896,09
Encargado
839,39
Xefe de almacén
782,70
Grupo V: oficiais administrativos:
Contable
771,34
Oficial administrativo
748,63
Axente comercial-viaxante
726,18
Dependente
703,28
Operador informático
748,63
Vendedor
748,63
Secretario/a
702,32
Grupo VII: auxiliares administrativos:
Auxiliar administrativo
703,28
Auxiliar de caixa
646,53
Telefonista
646,53
Grupo VIII: oficiais de 1ª e de 2ª
Profesional de oficio de 1ª
703,28
Profesional de oficio de 2ª
657,97
Chofer transporte pesado 1ª
703,28
Chofer transporte lixeiro 2ª
657,97
Grupo IX: oficiais de 3ª e especialistas:
Escaparatista
793,71
Mozo especializado
657,97
Profesional de oficio de 3ª
657,97
Cobrador
646,53
GRUPO X: traballadores de máis de 18 anos non cualificados:
Axudante
657,97
Persoal de limpeza
586,03
Complemento de transporte: 2,90 euros/día efectivo traballado.